24.10.2014.

**SAOPŠTENJE ZA MEDIJE**

**Posmatrači Koalicije 'Pod lupom' posmatraju ponovno brojanje glasova**

Posmatrači Koalicije 'Pod lupom' ovih dana su akreditirani i angažirani na posmatranju regularnosti ponovnog brojanja glasova koje je naredila Centralna izborna komisija Bosne i Hercegovine.

Posmatrači Koalicije su jedini nestranački posmatrači koji prate ovaj proces. Koalicija u Glavnom centru za brojanje u Sarajevu ima akreditiranih 12 posmatrača koji posmatraju ponovno brojanje na nekoliko desetina biračkih mjesta koje je u nekoliko navrata naredila Centralna izborna komisija.

Posmatračima Koalicije koji su akreditirani dozvoljeno je da posmatraju ponovno brojanje glasova, sortiranje i verifikaciju.

Nakon završetka ponovnog brojanja, Koalicija će u javnost izaći sa svojm zapažanjima vezano za ovaj proces.